《游天休观道流索诗》
宋代·李宏

霓旌羽盖下飞仙，名揭司真列洞天。一派银河悬落水，数峰石壁锁霏烟。

潭心雷殷龙应出，井口风回虎未旋。端欲相从老岩壑，凌云已觉意飘然。

作者简介：（1088—1154）宋宣州宣城人，字彦恢。徽宗政和五年进士。累官御史台主簿，刚直无隐，切于治道。高宗绍兴中历漕淮南、京西，皆著治绩。有《指剑集》。